CELEX: 32016R0795
Language: hr
Date: 2016-04-11 00:00:00
Title: Uredba Vijeća (EU) 2016/795 od 11. travnja 2016. o izmjeni Uredbe (EU) br. 1370/2013 o utvrđivanju mjera za određivanje određenih potpora i subvencija vezanih uz zajedničku organizaciju tržištâ poljoprivrednih proizvoda

24.5.2016   
            
            
               HR
            
            
               Službeni list Europske unije
            
            
               L 135/115
            
         UREDBA VIJEĆA (EU) 2016/795
   od 11. travnja 2016.
   o izmjeni Uredbe (EU) br. 1370/2013 o utvrđivanju mjera za određivanje određenih potpora i subvencija vezanih uz zajedničku organizaciju tržištâ poljoprivrednih proizvoda
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 43. stavak 3.,
   uzimajući u obzir prijedlog Europske komisije,
   budući da:
   
               (1)
            
            
               Člankom 43. stavkom 3. Ugovora predviđa se da Vijeće na prijedlog Komisije treba usvojiti mjere o utvrđivanju potpore.
            
         
               (2)
            
            
               Člancima 5. i 6. Uredbe Vijeća (EU) br. 1370/2013 (1) utvrđuje se iznos potpore Unije u okviru programa voća i povrća u školama i programa mlijeka u školama kako je predviđeno Uredbom (EU) br. 1308/2013 Europskog parlamenta i Vijeća (2), utvrđuju određena pravila o opsegu potpore i njezinoj dodjeli državama članicama u slučaju programa voća i povrća u školama te utvrđuje najveća količina proizvoda prihvatljivih za potporu u slučaju programa mlijeka u školama.
            
         
               (3)
            
            
               Dijelom II. glavom I. poglavljem II. odjeljkom 1. Uredbe (EU) br. 1308/2013, kako je izmijenjena Uredbom (EU) 2016/791 Europskog parlamenta i Vijeća (3), predviđa se novi zajednički okvir za potporu Unije opskrbi voćem i povrćem, prerađenim voćem i povrćem i svježim proizvodima iz sektora banana („voće i povrće u školama”) te mlijeka i mliječnih proizvoda („mlijeko u školama”) djeci u obrazovnim ustanovama („program u školama”).
            
         
               (4)
            
            
               Uredbom (EU) br. 1308/2013 predviđa se potpora Unije za prateće obrazovne mjere kojima se podržava opskrba voćem i povrćem u školama te mlijekom u školama i njihova distribucija kao i potpora Unije kojom se pokrivaju određeni troškovi povezani s takvom opskrbom i distribucijom. Kako bi se osiguralo dobro proračunsko upravljanje, trebalo bi utvrditi najvišu razinu potpore Unije za financiranje tih pratećih obrazovnih mjera i tih povezanih troškova.
            
         
               (5)
            
            
               Uredbom (EU) br. 1308/2013 predviđa se potpora Unije za opskrbu konzumnim mlijekom i konzumnim mlijekom bez laktoze i njihovu distribuciju djeci u obrazovnim ustanovama te se državama članicama omogućuje da predvide distribuciju određenih mliječnih proizvoda koji nisu takvo konzumno mlijeko kao i proizvoda navedenih u Prilogu V. toj Uredbi. Iako se Uredbom (EU) br. 1308/2013 ne predviđaju najveći iznosi potpore Unije za poljoprivredne proizvode, njome se potpora Unije ograničava samo na mliječnu komponentu nepoljoprivrednih proizvoda navedenih u Prilogu V. toj Uredbi. Kako bi se osiguralo pravilno funkcioniranje te potpore i kako bi se osigurala fleksibilnost pri upravljanju programom u školama, trebalo bi utvrditi najveći iznos potpore Unije za tu mliječnu komponentu.
            
         
               (6)
            
            
               Uredbom (EU) br. 1308/2013 utvrđuje se ukupni godišnji iznos potpore Unije za Uniju kao cjelinu i objektivni kriteriji za dodjelu tog ukupnog iznosa među državama članicama. Stoga bi trebalo utvrditi godišnja okvirna dodijeljena sredstva za svaku državu članicu. Kako bi se državama članicama ograničene demografske veličine omogućilo da provedu troškovno učinkovit program, trebalo bi utvrditi najmanji iznos potpore Unije na koju države članice imaju pravo. Budući da je Hrvatska pristupila Uniji 1. srpnja 2013., na nju se do 1. kolovoza 2023. ne bi trebao primjenjivati kriterij dosadašnje upotrebe potpore Unije za opskrbu djece mlijekom i mliječnim proizvodima.
            
         
               (7)
            
            
               Kako bi se osigurala učinkovita i ciljana upotreba sredstava Unije, trebalo bi predvidjeti preraspodjelu okvirnih dodijeljenih sredstava za koja se države članice nisu prijavile drugim državama članicama, bilo u cijelosti ili djelomično, a u okviru granica utvrđenih u Uredbi (EU) br. 1308/2013, ne premašujući pritom ukupnu godišnju granicu za potporu Unije predviđenu u Uredbi (EU) br. 1308/2013.
            
         
               (8)
            
            
               Radi osiguranja jedinstvenih uvjeta za provedbu ove Uredbe, Komisiji bi trebalo dodijeliti provedbene ovlasti povezane s: utvrđivanjem najviše razine potpore Unije po kategoriji povezanih troškova; utvrđivanjem okvirnih dodijeljenih sredstava potpore Unije za svaku državu članicu nakon šestogodišnjeg prijelaznog razdoblja; utvrđivanjem, prema potrebi i nakon procjene, novih okvirnih dodijeljenih sredstava; mjerama potrebnima za preraspodjelu okvirnih dodijeljenih sredstava među državama članicama te utvrđivanjem konačnih dodijeljenih sredstava za svaku državu članicu. Te bi ovlasti trebalo izvršavati u skladu s Uredbom (EU) br. 182/2011 Europskog parlamenta i Vijeća (4).
            
         
               (9)
            
            
               Uredbu (EU) br. 1370/2013 trebalo bi stoga na odgovarajući način izmijeniti. Kako bi se uzelo u obzir kalendar školske godine, nova pravila trebala bi se primjenjivati od 1. kolovoza 2017.,
            
         DONIJELO JE OVU UREDBU:
   Članak 1.
   Izmjene Uredbe (EU) br. 1370/2013
   Uredba (EU) br. 1370/2013 mijenja se kako slijedi:
   
               1.
            
            
               Članci 5. i 6. zamjenjuju se sljedećim:
               „Članak 5.
               Potpora za opskrbu voćem i povrćem u školama te mlijekom u školama, prateće obrazovne mjere i povezani troškovi
               1.   Potpora Unije za financiranje pratećih obrazovnih mjera kako je navedeno u članku 23. stavku 1. točki (b) Uredbe (EU) br. 1308/2013 ne smije premašiti 15 % godišnjih konačnih dodijeljenih sredstava država članica kako je navedeno u stavku 6. ovog članka.
               2.   Potpora Unije za povezane troškove kako je navedeno u članku 23. stavku 1. točki (c) Uredbe (EU) br. 1308/2013 ukupno ne smije premašiti 10 % godišnjih konačnih dodijeljenih sredstava država članica kako je navedeno u stavku 6. ovog članka.
               Komisija donosi provedbene akte kojima se najviša razina potpore Unije po kategoriji takvih troškova utvrđuje kao postotak godišnjih konačnih dodijeljenih sredstava država članica ili kao postotak troškova dotičnih proizvoda.
               Ti se provedbeni akti donose u skladu s postupkom ispitivanja iz članka 15. stavka 2. ove Uredbe.
               3.   Iznos potpore Unije za mliječnu komponentu proizvoda iz članka 23. stavka 5. Uredbe (EU) br. 1308/2013 ne smije premašiti 27 EUR/100 kg.
               4.   Potpora iz članka 23. stavka 1. Uredbe (EU) br. 1308/2013 dodjeljuje se svakoj državi članici u skladu s ovim stavkom te uzimajući u obzir kriterije utvrđene u članku 23.a stavku 2. prvom podstavku Uredbe (EU) br. 1308/2013.
               Za razdoblje od 1. kolovoza 2017. do 31. srpnja 2023. dodijeljena sredstva potpore iz članka 23.a stavka 1. drugog podstavka točaka (a) i (b) Uredbe (EU) br. 1308/2013 za svaku državu članicu iznose kako je navedeno u Prilogu I. Tijekom tog razdoblja članak 23.a stavak 2. prvi podstavak točka (c) Uredbe (EU) br. 1308/2013 ne primjenjuje se na Hrvatsku.
               Komisija od 1. kolovoza 2023. donosi provedbene akte kojima se na temelju kriterija iz članka 23.a stavka 2. prvog podstavka Uredbe (EU) br. 1308/2013 za svaku državu članicu utvrđuju okvirna dodijeljena sredstva potpore iz članka 23.a stavka 1. drugog podstavka točaka (a) i (b) te Uredbe. Međutim, svaka država članica prima najmanje 290 000 EUR potpore Unije za distribuciju voća i povrća u školama te najmanje 193 000 EUR potpore Unije za distribuciju mlijeka u školama kako su definirani u članku 23. stavku 2. Uredbe (EU) br. 1308/2013.
               Komisija naknadno procjenjuje najmanje svake tri godine jesu li ta okvirna dodijeljena sredstva i dalje u skladu s kriterijima utvrđenima u članku 23.a stavku 2. Uredbe (EU) br. 1308/2013. Prema potrebi, Komisija donosi provedbene akte kojima se utvrđuju nova okvirna dodijeljena sredstva.
               Provedbeni akti iz ovog stavka donose se u skladu s postupkom ispitivanja iz članka 15. stavka 2. ove Uredbe.
               5.   Ako neka država članica za određenu godinu nije podnijela zahtjev za potporu Unije u skladu s člankom 23.a stavkom 3. Uredbe (EU) br. 1308/2013 ili je zatražila samo dio svojih okvirnih dodijeljenih sredstava kako je navedeno u stavku 4. ovog članka, Komisija preraspodjeljuje ta okvirna dodijeljena sredstva ili njihov nezatraženi dio onim državama članicama koje su je obavijestile o svojoj spremnosti da upotrijebe više od svojih okvirnih dodijeljenih sredstava.
               Komisija provedbenim aktima donosi mjere potrebne za provedbu takve preraspodjele koja se temelji na kriteriju iz članka 23.a stavka 2. prvog podstavka točke (a) Uredbe (EU) br. 1308/2013 i koja je ograničena ovisno o razini do koje je, u školskoj godini koja je završila prije godišnjeg zahtjeva za potporu Unije, dotična država članica upotrijebila konačna dodijeljena sredstva potpore Unije kako je navedeno u stavku 6. ovog članka.
               Ti se provedbeni akti donose u skladu s postupkom ispitivanja iz članka 15. stavka 2. ove Uredbe.
               6.   Nakon što države članice podnesu zahtjeve u skladu s člankom 23.a stavkom 3. Uredbe (EU) br. 1308/2013, Komisija svake godine donosi provedbene akte kojima se utvrđuju konačna dodijeljena sredstva potpore za voće i povrće u školama te za mlijeko u školama među državama članicama koje sudjeluju u okviru granica utvrđenih u članku 23.a stavku 1. Uredbe (EU) br. 1308/2013 i uzimajući u obzir prijenose iz članka 23.a stavka 4. te Uredbe.
               Ti se provedbeni akti donose u skladu s postupkom ispitivanja iz članka 15. stavka 2. ove Uredbe.”.
            
         
               2.
            
            
               Umeće se sljedeći Prilog:
               
                  „PRILOG I.
                  
                     OKVIRNA DODIJELJENA SREDSTVA
                  
                  za razdoblje od 1. kolovoza 2017. do 31. srpnja 2023.
                  (kako je navedeno u članku 5. stavku 4. drugom podstavku)
                  
                              Država članica
                           
                           
                              Okvirna dodijeljena sredstva za voće i povrće u školama
                           
                           
                              Okvirna dodijeljena sredstva za mlijeko u školama
                           
                        
                              Belgija
                           
                           
                              3 367 930 
                           
                           
                              1 650 729 
                           
                        
                              Bugarska
                           
                           
                              2 093 779 
                           
                           
                              1 020 451 
                           
                        
                              Češka
                           
                           
                              3 123 230 
                           
                           
                              1 600 707 
                           
                        
                              Danska
                           
                           
                              1 807 661 
                           
                           
                              1 460 645 
                           
                        
                              Njemačka
                           
                           
                              19 696 932 
                           
                           
                              9 404 154 
                           
                        
                              Estonija
                           
                           
                              439 163 
                           
                           
                              700 309 
                           
                        
                              Irska
                           
                           
                              1 757 779 
                           
                           
                              900 398 
                           
                        
                              Grčka
                           
                           
                              3 218 885 
                           
                           
                              1 550 685 
                           
                        
                              Španjolska
                           
                           
                              12 932 647 
                           
                           
                              6 302 784 
                           
                        
                              Francuska
                           
                           
                              22 488 086 
                           
                           
                              12 625 577 
                           
                        
                              Hrvatska
                           
                           
                              1 360 232 
                           
                           
                              800 354 
                           
                        
                              Italija
                           
                           
                              16 711 302 
                           
                           
                              8 003 535 
                           
                        
                              Cipar
                           
                           
                              290 000 
                           
                           
                              500 221 
                           
                        
                              Latvija
                           
                           
                              633 672 
                           
                           
                              700 309 
                           
                        
                              Litva
                           
                           
                              900 888 
                           
                           
                              1 032 456 
                           
                        
                              Luksemburg
                           
                           
                              290 000 
                           
                           
                              193 000 
                           
                        
                              Mađarska
                           
                           
                              3 029 587 
                           
                           
                              1 756 776 
                           
                        
                              Malta
                           
                           
                              290 000 
                           
                           
                              193 000 
                           
                        
                              Nizozemska
                           
                           
                              5 431 641 
                           
                           
                              2 401 061 
                           
                        
                              Austrija
                           
                           
                              2 238 064 
                           
                           
                              1 100 486 
                           
                        
                              Poljska
                           
                           
                              11 639 985 
                           
                           
                              10 204 507 
                           
                        
                              Portugal
                           
                           
                              3 283 397 
                           
                           
                              2 220 981 
                           
                        
                              Rumunjska
                           
                           
                              6 866 848 
                           
                           
                              10 399 594 
                           
                        
                              Slovenija
                           
                           
                              554 020 
                           
                           
                              320 141 
                           
                        
                              Slovačka
                           
                           
                              1 708 720 
                           
                           
                              900 398 
                           
                        
                              Finska
                           
                           
                              1 599 047 
                           
                           
                              3 824 689 
                           
                        
                              Švedska
                           
                           
                              2 854 972 
                           
                           
                              8 427 723 
                           
                        
                              Ujedinjena Kraljevina
                           
                           
                              19 391 534 
                           
                           
                              9 804 331 
                           
                        
                              Ukupno
                           
                           
                              150 000 000 
                           
                           
                              100 000 000 ”
                           
                        
            
         
               3.
            
            
               Prilog se numerira kao „Prilog II.”.
            
         Članak 2.
   Stupanje na snagu i primjena
   Ova Uredba stupa na snagu dvadesetog dana od dana objave u Službenom listu Europske unije.
   Primjenjuje se od 1. kolovoza 2017.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Luxembourgu 11. travnja 2016.
      
         
            Za Vijeće
         
         
            Predsjednik
         
         M.H.P. VAN DAM
      
   
   
      (1)  Uredba Vijeća (EU) br. 1370/2013 od 16. prosinca 2013. o utvrđivanju mjera za određivanje određenih potpora i subvencija vezanih uz zajedničku organizaciju tržištâ poljoprivrednih proizvoda (SL L 346, 20.12.2013., str. 12.).
   
      (2)  Uredba (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržištâ poljoprivrednih proizvoda i stavljanju izvan snage uredaba Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (SL L 347, 20.12.2013., str. 671.).
   
      (3)  Uredba (EU) 2016/791 Europskog parlamenta i Vijeća od 11. svibnja 2016. o izmjeni uredbi (EU) br. 1308/2013 i (EU) br. 1306/2013 u pogledu programa potpore za opskrbu voćem i povrćem, bananama te mlijekom u obrazovnim ustanovama (vidjeti str. 1. ovog Službenog lista).
   
      (4)  Uredba (EU) br. 182/2011 Europskog parlamenta i Vijeća od 16. veljače 2011. o utvrđivanju pravila i općih načela u vezi s mehanizmima nadzora država članica nad izvršavanjem provedbenih ovlasti Komisije (SL L 55, 28.2.2011., str. 13.).